पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में संक्रमितों और मृतकों के आंकड़े बढ़े हैं, लेकिन इन सबके बीच जिंदगी का जज्बा न सिर्फ संघर्ष कर रहा, बल्कि महामारी काे मात भी दे रहा है। मरीज बढ़ रहे हैं, लेकिन कुछ राहत इस बात की भी महसूस की जा सकती है कि इनमें से हजारों अस्पताल में भर्ती हुए बिना स्वस्थ हुए हैं। आंकड़े बताते हैं कि अप्रैल में उदयपुर में 21 हजार 448 नए संक्रमित मरीज मिले, जिनमें से 8198 रोगी होम आइसोलेशन में रिकवर हो चुके हैं।
वहीं कोविड हॉस्पिटलों में भर्ती रहकर डिस्चार्ज होने वाले 1764 संक्रमितों में से करीब 800 महिलाएं हैं। अभी भी 10 हजार 170 लोग घर में ही आइसोलेट हैं। अंबामाता जिला अस्पताल अधीक्षक और जीबीएच बेड़वास कोविड केयर सेंटर प्रभारी डॉ. राहुल जैन का कहना है कि होम आइसोलेशन में मरीजों का आत्मविश्वास बढ़ता है।
ये करें होम आइसोलेट में : रोगी प्रतिदिन योगा या हल्का व्यायाम करें। इनके लिए ब्लड ऑक्सीजन सेचुरेशन 94 से नीचे जाते ही चिकित्सालय पहुंचना जरूरी है, ताकि समय पर ऑक्सीजन लेवल मेंटेन किया जा सके। हालांकि ऐसी समस्या एक फीसदी से भी कम मरीजों को होती है, फिर भी सजग रहने की जरूरत है।
95 साल की डाॅ. सुशीला सहित पूरा परिवार संक्रमित हुआ, हौसले और सजगता से घर में रहकर जीत ली जंग
राजस्थान यूनिवर्सिटी की पूर्व प्रोफेसर और कोटा ओपन यूनिवसिर्टी डायरेक्टर रहीं गायत्री मार्ग, कांजी का हाटा फूलजी की बाड़ी निवासी 95 वर्षीय डॉ. सुशीला अग्रवाल सहित पूरा परिवार वायरस की चपेट में आ गया था। 95 वर्षीय डाॅ. सुशीला बताती हैं कि परिवार में 78 वर्षीय विमला, 54 वर्षीय रागिनी, 49 वर्षीय विजय, 44 वर्षीय मनीषा और 18 वर्षीय सिद्धार्थ संक्रमित हाे गए थे। गंभीर लक्षण नहीं थे, इसलिए सबको होम आइसोलेशन में रहने की सलाह दी गई।
प्रतिदिन दिन सभी सदस्यों का सुबह 9 बजे, दोपहर 12, 3 और शाम 6 बजे, फिर रात 9 व 12 बजे ब्लड ऑक्सीजन सेचुरेशन चेक करते। डॉक्टर्स की दी दवाएं समय पर लीं। गर्म पानी, गरमागरम भोजन लिया तो 8 से 12 दिन के भीतर सभी एक-एक करके रिकवर हो गए। धीरे-धीरे वीकनेस भी दूर होती जा रही है।
राेग काे दे रहे मुंहतोड़ जवाब
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn